क’क्राझार, 23 नभेम्बर 2020 : दिनै 5 नं सराइबिल बियाबाव UPPL राजखान्थि हान्जानि दैदेन्नायाव मोनसे सुबुं हान्जा सुरनाय हाबाफारि जानानै थाङो। बे हाबाफारिखौ दैदेन्नानै 5 नं सराइबिल बियाबनि UPPL नि बिजाथि सिला बसुमतारीआ खौरांगिरिनि सिगांयाव सोलायनाय लुबैनायखौ हास्थायनानै गोबां जाथि हारिनि सुबुंफोरा खौसेयैनो मदद होनानै दिनैनि हान्जा सुरनाय हाबाफारिखौ जाफुंसार होफैदों। लोगोसेनो लाइमोन गाखं UPPL दोलोनि आफादगिरि समनाथ नार्जारिआ बुङोदि, BJP आरो UPPL नि गेजेराव जेबो राजखान्थियारि सोमोन्दो गैलाया। बावैसो 29 नं बियाबनि MLA बिथां रबिराम नार्जारीया बुंनाय BJP आरो UPPL नि गेजेराव राजखान्थियारि सोमोन्दो दं होन्ना बुंनाय रावा नंखाय होन्नानै खौरांगिरिनि सिगांयाव बुंथियो।